CELEX: 52008PC0132
Language: fi
Date: 2008-03-11
Title: Ehdotus: neuvoston päätös valtioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvän strategista ympäristöarviointia koskevan pöytäkirjan hyväksymisestä Euroopan yhteisön puolesta

Tärkeä oikeudellinen huomautus

|

52008PC0132

	[pic] | EUROOPAN YHTEISÖJEN KOMISSIO |Bryssel 11.3.2008KOM(2008) 132 lopullinen2008/0052 (CNS)Ehdotus:NEUVOSTON PÄÄTÖSvaltioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvän strategista ympäristöarviointia koskevan pöytäkirjan hyväksymisestä Euroopan yhteisön puolesta(komission esittämä)PERUSTELUTVuonna 1991 tehtiin YK:n Euroopan talouskomission yleissopimus valtioiden rajat ylittävien ympäristövaikutusten arvioinnista (Espoon yleissopimus). Yleissopimus pohjautuu ympäristövaikutusten arvioinnista aiemmin annettuun lainsäädäntöön ja sisältää menettelyt siitä, miten on kuultava sopimuspuolia, joihin todennäköisesti kohdistuu ehdotettujen hankkeiden valtioiden rajat ylittäviä ympäristövaikutuksia. Yleissopimus tuli voimaan vuonna 1997. Euroopan yhteisö allekirjoitti yleissopimuksen 26. helmikuuta 1991 ja ratifioi sen 24. kesäkuuta 1997. Yleissopimuksen tärkeimmät määräykset pantiin täytäntöön direktiivillä 97/11/EY.Haitallisia ympäristövaikutuksia ei aina pystytä hankkeita toteutettaessa välttämään suunnitteluvaiheessa tehtyjen päätösten vuoksi. Tämän vuoksi on laajasti hyväksytty, että vaikutukset olisi arvioitava myös mainitussa vaiheessa. Tämä tunnetaan yleisesti strategisena ympäristöarviointina. Espoon yleissopimuksessa edellytettiinkin jo, että " sopimuspuolet pyrkivät tarpeellisessa laajuudessa soveltamaan ympäristövaikutusten arvioinnin periaatteita politiikkojen, suunnitelmien ja ohjelmien laadinnassa ".Strategista ympäristöarviointia koskevat EU:n säännökset sisältyvät direktiiviin 2001/42/EY tiettyjen suunnitelmien ja ohjelmien ympäristövaikutusten arvioinnista (YVA-direktiivi). YVA-direktiiviä sovelletaan moniin erilaisiin suunnitelmiin ja ohjelmiin, ja se sisältää yksityiskohtaiset vaatimukset ympäristövaikutusten arvioinnista ja raportoinnista. Direktiivi sisältää Espoon yleissopimukseen perustuvan säännöksen valtioiden rajat ylittävistä ympäristövaikutuksista.Kiovassa, Ukrainassa, toukokuussa 2003 pidetyssä viidennessä Euroopan ympäristö -ministerikonferenssissa hyväksyttiin valtioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvä strategista ympäristöarviointia koskeva pöytäkirja. Komissio allekirjoitti 21. toukokuuta 2003 pöytäkirjan Euroopan yhteisön puolesta.Pöytäkirjan tavoitteet esitetään 1 artiklassa. Tavoitteena on määrätä ympäristön suojelun korkeasta tasosta, mukaan lukien terveydensuojelu, ja varmistaa, että nämä näkökohdat sisällytetään kestävän kehityksen edistämiseksi tarkoitettuihin toimenpiteisiin ja asiakirjoihin.Pöytäkirjan sisällölliset velvoitteet jakautuvat kolmeen ryhmään:Ensimmäinen ryhmä sisältää yleisiä määräyksiä, jotka koskevat yleisön avustamista ja opastamista, ympäristönsuojelua edistävien järjestöjen tunnustamista ja tukemista ja pöytäkirjan tavoitteiden edistämistä kansainvälisesti. Lisäksi määräyksillä varmistetaan, että ihmiset voivat käyttää oikeuksiaan pöytäkirjan määräysten mukaisesti ilman seuraamuksia tai syrjintää, joka perustuisi esimerkiksi kansalaisuuteen.Toiseksi pöytäkirja sisältää määräyksiä tiettyjen suunnitelmien ja ohjelmien ympäristöarvioinnista. Suunnitelmat ja ohjelmat jakautuvat kahteen ryhmään: 4 artiklan 2 kappaleessa mainitaan ne, joiden osalta arviointi on tiettyjä rajallisia tapauksia lukuun ottamatta pakollinen, ja 4 artiklan 3 kappaleessa ne, joiden osalta edellytetään arviointia silloin, kun sopimuspuoli katsoo, että suunnitelmilla ja ohjelmilla on todennäköisesti merkittäviä ympäristövaikutuksia. Lisäksi annetaan yksityiskohtaisia määräyksiä ympäristöarvioinnin eri vaiheista.Kolmanneksi pöytäkirjassa on määräyksiä, jotka perustuvat toimintalinjoja koskevaan Espoon yleissopimuksen määräykseen ja jotka sisältävät toimintaperiaatteita ja säädöksiä koskevia vaatimuksia. Sopimuspuolten on ” pyrittävä varmistamaan, että ympäristönäkökohdat, mukaan lukien terveysnäkökohdat, otetaan huomioon ja sisällytetään mahdollisuuksien mukaan” sellaisten kansallisten toimintaperiaate- ja säädösehdotusten valmisteluun, joilla on todennäköisesti merkittäviä vaikutuksia ympäristöön, mukaan lukien terveysvaikutukset. Näin tehdessään sopimuspuolten on otettava huomioon pöytäkirjan " asiaan kuuluvat periaatteet ja osatekijät ". Sopimuspuolten on päätettävä tarvittaessa tähän liittyvistä käytännön järjestelyistä ja raportoitava näiden vaatimusten soveltamisesta sopimuspuolten kokoukselle. Euroopan yhteisö aikoo kestävää kehitystä ja lainsäädännön parantamista koskevan strategiansa mukaisesti panna täytäntöön Espoon yleissopimukseen liittyvän strategista ympäristöarviointia koskevan pöytäkirjan 13 artiklan ottamalla käyttöön vaikutustenarvioinnista annetussa tiedonannossa[1] esitettyjä vaikutusten arvioinnin menettelyjä, joissa otetaan tasapuolisesti huomioon kestävän kehityksen taloudelliset, sosiaaliset ja ympäristöön liittyvät näkökohdat.Pöytäkirjassa olevissa viittauksissa ympäristöön tai ympäristönäkökohtiin/-asioihin on aina mainittu myös terveys . Ihmisten terveys sisältyy jo niihin ympäristöasioihin, joita koskevat tiedot on toimitettava strategista ympäristöarviointia koskevan direktiivin mukaisessa ympäristöselostuksessa. Pöytäkirjassa on pyritty tuomaan vielä painokkaammin esiin tämä ympäristöön liittyvä näkökohta, joka usein laiminlyödään nykyisissä ympäristöarvioinneissa. Tarkoituksena ei ole edellyttää lääketieteellistä arviointia. Tämä käy selvästi esiin ilmaisun "ympäristövaikutus, mukaan lukien terveysvaikutus" määritelmästä, joka kattaa jokseenkin samat ympäristötekijät kuin ne, joita on käsiteltävä direktiivin mukaisissa ympäristöselostuksissa.EU-ulottuvuuteen liittyy useita tekijöitä, jotka on otettava huomioon. EY ja sen jäsenvaltiot ovat olleet ensimmäisinä kehittämässä strategisen ympäristöarvioinnin käsitettä ja käytäntöjä, ja niiden olisi vahvistettava tukensa sille ratifioimalla pöytäkirja.Kun yhteisö ratifioi pöytäkirjan, pöytäkirjan vaatimukset sitovat yhteisöä siinä määrin kuin yhteisön toimet kuuluvat pöytäkirjan soveltamisalaan. EY:n ja jäsenvaltioiden ratifiointi varmistaisi sen, että ratifiointeja on riittävä määrä, jotta pöytäkirja voi tulla voimaan (tätä varten tarvitaan 16 ratifiointia).Edellä mainituista syistä on suotavaa, että yhteisö hyväksyy (katso 1 artikla) valtioiden rajat ylittävien ympäristövaikutusten arvioinnista tehdyn Espoon yleissopimukseen liittyvän strategista ympäristöarviointia koskevan pöytäkirjan.2008/0052 (CNS)Ehdotus:NEUVOSTON PÄÄTÖSvaltioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvän strategista ympäristöarviointia koskevan pöytäkirjan hyväksymisestä Euroopan yhteisön puolestaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 175 artiklan 1 kohdan yhdessä 300 artiklan 2 kohdan ensimmäisen alakohdan ensimmäisen virkkeen ja 3 kohdan ensimmäisen alakohdan kanssa,ottaa huomioon komission ehdotuksen[2],ottaa huomioon Euroopan parlamentin lausunnon[3],sekä katsoo seuraavaa:(1) Komissio allekirjoitti 21 päivänä toukokuuta 2003 Euroopan yhteisön puolesta[4] Kiovassa, Ukrainassa, 21–23 päivänä toukokuuta 2003 pidetyssä viidennessä Euroopan ympäristö -ministerikonferenssissa valtioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvän strategista ympäristöarviointia koskevan pöytäkirjan.(2) Pöytäkirja edistää ympäristönsuojelua, koska sen nojalla arvioidaan suunnitelmien ja ohjelmien sekä soveltuvin osin toimintaperiaatteiden ja säädösten todennäköiset merkittävät ympäristövaikutukset, mukaan luettuina terveysvaikutukset, ja sisällytetään näin ympäristöasiat, mukaan lukien terveysasiat, kestävän kehityksen edistämiseksi tarkoitettuihin toimenpiteisiin ja välineisiin.(3) Euroopan yhteisön olisi hyväksyttävä valtioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvä strategista ympäristöarviointia koskeva pöytäkirja,ON PÄÄTTÄNYT SEURAAVAA:1 artikla1. Hyväksytään Euroopan yhteisön puolesta valtioiden rajat ylittävien ympäristövaikutusten arvioinnista vuonna 1991 tehtyyn YK:n Euroopan talouskomission Espoon yleissopimukseen liittyvä strategista ympäristöarviointia koskeva pöytäkirja.2. Pöytäkirjan teksti on tämän päätöksen liitteenä.2 artikla1. Neuvoston puheenjohtaja oikeutetaan nimeämään henkilö tai henkilöt, jolla tai joilla on valtuudet antaa strategista ympäristöarviointia koskevan pöytäkirjan hyväksymisasiakirja talletettavaksi Yhdistyneiden Kansakuntien pääsihteerille, joka toimii tallettajana pöytäkirjan 22 artiklan mukaisesti.2. Nimetty henkilö tai nimetyt henkilöt tallettavat samanaikaisesti tämän päätöksen liitteenä olevan toimivaltaa koskevan ilmoituksen pöytäkirjan 23 artiklan 5 kohdan määräysten mukaisesti.Tehty Brysselissä […]Neuvoston puolestaPuheenjohtajaLIITEStrategista ympäristöarviointia koskevan pöytäkirjan 23 artiklan 5 kohdan mukainen Euroopan yhteisön ilmoitusEuroopan yhteisö ilmoittaa, että Euroopan yhteisön perustamissopimuksen ja erityisesti sen 175 artiklan 1 kohdan mukaisesti sen toimivaltaan kuuluu kansainvälisten sopimusten tekeminen ja niihin perustuvien velvoitteiden täytäntöönpano seuraavien tavoitteiden saavuttamiseksi:– ympäristön laadun säilyttäminen, suojelu ja parantaminen,– ihmisten terveyden suojelu,– luonnonvarojen harkittu ja järkevä käyttö,– sellaisten toimenpiteiden edistäminen kansainvälisellä tasolla, joilla puututaan alueellisiin tai maailmanlaajuisiin ympäristöongelmiin.Lisäksi Euroopan yhteisö ilmoittaa, että se on jo antanut jäsenvaltioitaan sitovia säädöksiä, mukaan luettuna tiettyjen suunnitelmien ja ohjelmien ympäristövaikutusten arvioinnista annettu Euroopan parlamentin ja neuvoston direktiivi 2001/42/EY, jotka kattavat tämän pöytäkirjan soveltamisalaan kuuluvia asioita, ja se toimittaa pöytäkirjan 23 artiklan 5 kohdan mukaisesti kyseisten säädösten luettelon tallettajalle ja tarvittaessa pitää sitä ajan tasalla.Euroopan yhteisö vastaa niiden pöytäkirjasta johtuvien velvoitteiden täyttämisestä, jotka kuuluvat yhteisön oikeuden soveltamisalaan.Yhteisön toimivallan käyttäminen on luonteeltaan jatkuvasti kehittyvää.[pic][pic][pic][pic][pic][pic][1] Komission tiedonanto vaikutustenarvioinnista (KOM(2002) 276 lopullinen, komission tiedonanto ”Parempaa sääntelyä kasvun ja työllisyyden edistämiseksi Euroopan unionissa ”KOM(2005) 97, 16.3.2005, komission ohjeet vaikutusten arvioinnista, päivitetty 15.3.2006, "Better Regulation and enhanced Impact Assessment" (28.6.2007).[2] EUVL C […], […], s. […].[3] EUVL C […], […], s. […].[4] Neuvoston päätös, tehty 19 päivänä toukokuuta 2003.